สังคมข่าวหุ้นนิวส์เวฟ
 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 18 มิ.ย. 2558 ดัชนีตลาดหุ้นไทยปิดการซื้อขายอยู่ที่ 1,514.79 จุด ปรับเพิ่มขึ้น 11.51 จุด พ่วงด้วยมูลค่าการซื้อขาย 3.6 หมื่นล้านบาท
18 มิ.ย. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 18 มิ.ย. 2558 ดัชนีตลาดหุ้นไทยปิดการซื้อขายอยู่ที่ 1,514.79 จุด ปรับเพิ่มขึ้น 11.51 จุด พ่วงด้วยมูลค่าการซื้อขาย 3.6 หมื่นล้านบาท
* เมื่อวานเป็นอีกหนึ่งครั้งที่ได้เห็นตลาดหุ้นไทยหวนกลับมาปิดบวก แรงหนุนหลักมาจากกลุ่มหุ้นบลูชิพทั้งหลายที่ทำราคาฟื้นตัว จนผลักดันให้ตลาดหุ้นไทยปรับเพิ่มขึ้นได้
* แต่งานนี้ก็ยังคงขอย้ำนักลงทุนติดตามสถานการณ์อย่างต่อเนื่อง เพราะราคาหุ้นหลายตัวที่มีอิมแพ็คกับดัชนีตลาดยังคงเคลื่อนไหวอยู่ในกรอบที่จำกัด ซึ่งหมายความว่าในระยะสั้นจะต้องเผชิญกับแรงขายทำกำไรออกมากดดันเช่นเดิม
* สำหรับฝั่งเข้าซื้อสุทธิทางสถาบันจัดไป 1,054 ล้านบาท ตามด้วยบัญชีบริษัทหลักทรัพย์อีก 799 ล้านบาท ส่วนฟากเทขายรายย่อยรับบทเชือดหนัก 1,182 ล้านบาท และต่างชาติที่แจมขาย 672 ล้านบาท * หุ้น TASCO ขณะนี้กลายเป็นเบอร์หนึ่งหุ้นขวัญใจของใครหลายคนเลยทีเดียว เพราะโดดเด่นทั้งในเชิงเล่นสั้นจนถึงระยะยาว ล่าสุด อัดข่าวดีอีกระลอก งวดไตรมาส 2 จะทำยอดขายโตขึ้นจากไตรมาสแรกได้อีก 10-15%
* แหม ขนาดไตรมาสแรกว่า TASCO ทำได้ดีแล้ว แสดงว่า ไตรมาส 2 อาจจะทำได้ดียิ่งกว่า แถมบริษัทร่วมทุนกับทางพาร์ตเนอร์ ยังเริ่มดำเนินการตั้งแต่งวดไตรมาสนี้ เท่ากับยิ่งช่วยให้บริษัทมีโอกาสรับรู้รายได้เพิ่มขึ้นเข้าไปอีก ลุ้นดูแล้วกันว่าวันนี้จะมีโอกาสวิ่งไปหาแนวต้านประจำที่ระดับ 20 บาทได้หรือไม่ * ตัวที่สองขอเลือก PLAT เพราะเป็นอีกบริษัทที่เติบโตทั้งรายได้และกำไรได้ประทับใจ ฟากโบรกฯ เองยังออกปากเชียร์ “ซื้อ” ให้ราคาเป้าหมายตั้งเกิน 7 บาท
* พร้อมกับมองว่า สำหรับนักลงทุนระยะยาวเหมาะที่จะสอย PLAT เอาไว้ติดพอร์ตลงทุน เพราะในแง่งบปี 2558 กำไรก็เห็นว่าโตทะลุระดับ 500 ล้านบาท แถมยังมีปัจจัยบวกซ่อนอยู่อีกเพียบ อยากรู้ว่าเป็นสตอรี่อะไรพลิกเข้าไปอ่านในฉบับวันนี้ได้เลย
* หุ้น VGI สงสัยอัดอั้นตันใจมานาน เมื่อวานวิ่งโหดบวกไปกว่า 6% ทำราคาปิดที่ 4.98 บาท มูลค่าซื้อขายหนาแน่นท่วมท้น 742 ล้านบาท นี่ขนาดหลุดอันดับกลุ่ม SET50 ที่คำนวณรอบล่าสุด แต่หุ้นกลับไม่สะเทือนเลยสักนิด
* หลายคนสงสัยอ้าวมีข่าวดีอะไรถึงทำให้ VGI วิ่งได้แรง ข่าวดีหลักมาจากตัวเลขเม็ดเงินอุตสาหกรรมโฆษณาเดือนพ.ค. ซึ่งสื่อประเภทในระบบขนส่งและสื่อเอาต์ดอร์ ยังทำตัวเลขได้ดีต่อเนื่อง สวนทางกับสื่ออินสโตร์ที่ชะลอตัวแบบน่าใจหาย จึงถือเป็นการตัดสินใจครั้งสำคัญและถูกต้องอย่างแท้จริงของ VGI ที่เลือกถอยออกมาจากตลาดอินสโตร์
* ไหนๆ ก็พูดถึงกรณี SET50 อยากฝากอีกสองหุ้นไว้ให้ติดตาม นั่นคือ WHA และ BMCL เริ่มจาก WHA นี่คุ้มค่าให้นักลงทุนจับตา เพราะข่าวดีกระตุ้นทั้งในระยะสั้น-ระยะยาวมีเพียบตลอดเส้นทาง ไม่ว่าจะงบไตรมาส 2 ที่เติบโต แถมยังได้อัพเกรดหุ้นมาอยู่ SET50 เรียกได้ว่าเนื้อหอมโดนใจต่างชาติแน่
* ส่วน BMCL อันนี้ยิ่งน่าสนใจเข้าไปใหญ่ ระดับต่ำกว่า 2 บาท ยังไงก็คุ้ม เอาจริงๆ แล้วราคาในกระดานยังไม่ได้สะท้อนประเด็นบวกเรื่องการควบรวมกับ BECL ที่มีกำหนดแล้วเสร็จในช่วง 2-3 เดือนข้างหน้า รีบเก็บไว้เสียตั้งแต่แรก คุ้มกว่ามาตามซื้อภายหลังนะ
* หุ้น SUPER ปิดลบมาถึง 3 วันติดต่อกันไปแล้ว จนราคาหุ้นถอยกลับมาสู่ฐานแนวรับ 1.87 บาท สายเทรดดิ้งเข้ารับได้แล้วนะ พอดีดตัวขึ้นก็หาจังหวะขายทำกำไรกันไป เล่นรอบพอเป็นพิธี * ปิดท้ายด้วยหุ้นที่แนะนำขาย SMT แม้ระยะหลังจะได้รับแรงซื้อเข้ามาหนาแน่น แต่ราคาวิ่งบวกขึ้นมาเร็วรวดเกินไป ซึ่งแม้เมื่อวานปิดลบ 11.50 บาท ดิ่งลงกว่า 2% แต่ท่าทางแรงขายยังไม่สะเด็ดน้ำ และน่าจะโดนทุบขายต่ออีกรอบ ใครที่เล็งเข้ารับไปรอเก็บแถวต่ำกว่า 10 บาทเลยดีกว่า เพราะเป็นจุดปลอดภัยที่สุดแล้ว * 